સુરતના વરાછાની કરંજ વિસ્તારમાં ભાજપની વિકાસ ગૌરવ યાત્રા પર ત્રણથી ચાર જગ્યાએ ઈંડાનો મારો ચલાવાયો હતો. જ્યારે કરંજની એક સોસાયટીના નાકે મહિલાઓએ થાળી વેલણ વગાડયા હતા. કેટલીક જગ્યાએ યાત્રા સામે ઉભેલા યુવાનોએ જય સરદાર અને જય પાટીદારના નારા લગાવ્યા હતા. ભાજપની યાત્રા પર ઈંડા ફેકવાની શરૃઆત થતાં નેતાઓએ ટેમ્પો દોડાવી મુક્યો હતો. જે બિલ્ડીંગમાંથી ઇંડા ફેકાયા ત્યાં પોલીસ પહોંચી હતી પણ કોઇ મળ્યું નહોતું.